બળજબરીથી ઈતર પ્રવૃત્તિ કરાવી શકાય નહીં, બાળકને રસ હોય તે જ અને તેટલું જ કરે. ઈતર પ્રવૃત્તિ બાળકના મનોરંજન માટે છે. કોમ્પિટિશનમાં ભાગ લઈ ઈનામો મેળવી, માબાપની પ્રતિષ્ઠા વધારવા માટે બાળક ઈતર પ્રવૃત્તિમાં ભાગ લેતું નથી. બાળકની પોતાની ઈચ્છા હોય તો બાળક ચોક્કસ સ્પર્ધામાં ભાગ લે, પરંતુ સ્પર્ધામાં ભાગ લેવા માટે બાળક પર દબાણ કરી શકાય નહીં. ઈતર પ્રવૃત્તિઓ બાબતે માબાપ માત્ર માર્ગદર્શન આપે અને નિર્ણયો બાળક પોતે જ લે, એ આદર્શ સ્થિતિ છે.